<http://schema.org/articleBody>
"El president Joseph Kabila haur\u00E0 d&amp;#039;esperar encara unes hores m\u00E9s per a la confirmaci\u00F3 de la seva vict\u00F2ria en les eleccions a la RD Congo. La tensa espera que ha marcat el recompte de la Comissi\u00F3 Electoral Independent (CENI) ha anat fent cr\u00E9ixer la por d&amp;#039;un rebrot de la viol\u00E8ncia si, finalment, es confirma la continu\u00EFtat de l&amp;#039;actual president i la derrota del principal opositor, Tshisekedi. A principis de setmana, la CENI ja va fer p\u00FAblics uns resultats provisionals que proclamaven vencedor Kabila, despr\u00E9s d&amp;#039;haver-se escrutat el 89% dels vots. Aquest fet inusual i poc ortodox d&amp;#039;avan\u00E7ar resultats, per part de la Comissi\u00F3 Electoral en ple proc\u00E9s de recompte, va provocar una virulenta reacci\u00F3 de l&amp;#039;opositor Tshisekedi, que ha estat dient durant tots aquests dies que &amp;quot;el poble vol l&amp;#039;alternan\u00E7a del poder&amp;quot; -\u00E9s a dir, la seva presid\u00E8ncia- i que els resultats que ja s&amp;#039;havien fet p\u00FAblics &amp;quot;s\u00F3n un frau&amp;quot; perqu\u00E8 no responen &amp;quot;a la veritat de les urnes&amp;quot;. Tshisekedi va amena\u00E7ar tamb\u00E9 de donar &amp;quot;les consignes pertinents en cas de necessitat&amp;quot;, si b\u00E9 encara no ha especificat de quina mena de consignes es tracta i si estaria disposat a abocar els seus electors a un enfrontament contra els partidaris de Kabila en el cas que s&amp;#039;acab\u00E9s proclamant la vict\u00F2ria de l&amp;#039;actual president. Les amenaces de Tshsekedi -un veter\u00E0 de la pol\u00EDtica des dels temps de Mobutu- no s\u00F3n una bona not\u00EDcia per a un pa\u00EDs que, malgrat la tensi\u00F3 i la viol\u00E8ncia que ha acompanyat el proc\u00E9s electoral, malgrat les enormes dificultats per poder emetre el vot -amb molts col\u00B7legis electorals sense paperetes i electors desapareguts de les llistes-, malgrat les urnes que s&amp;#039;han &amp;quot;extraviat&amp;quot;, malgrat totes aquestes dificultats, ha votat massivament i ho ha fet amb un gran entusiasme.\u00C9s la segona vegada que els ciutadans congolesos -m\u00E9s de 32 milions d&amp;#039;electors- s\u00F3n cridats a votar despr\u00E9s de la llarga dictadura de Mobutu i la terrible guerra que va destruir el pa\u00EDs quan es va desencadenar un conflicte conegut com la tercera guerra mundial africana, amb m\u00E9s de dos milions de morts i la participaci\u00F3 de cinc ex\u00E8rcits dels estats ve\u00EFns. Despr\u00E9s que el pare de Joseph Kabila, Laurent-D\u00E9sir\u00E9 Kabila, destitu\u00EDs Mobutu amb l&amp;#039;ajuda dels ruandesos i dels ugandesos i fos assassinat l&amp;#039;any 2001, Joseph va aconseguir el poder. Ning\u00FA no donava un duro pel jove Kabila, que va ser capa\u00E7 d&amp;#039;aconseguir aturar la guerra, fer sortir del pa\u00EDs els ex\u00E8rcits estrangers i dirigir amb l&amp;#039;ajuda de l&amp;#039;ONU el proc\u00E9s de transici\u00F3 cap a les primeres eleccions democr\u00E0tiques del 2006. Kabila va guanyar aleshores al seu m\u00E0xim oponent, Jean-Pierre Bemba, avui a l&amp;#039;espera de ser jutjat al TPI acusat de reclutar nens soldat durant la guerra. L&amp;#039;esperan\u00E7a que suposen aquestes segones eleccions \u00E9s, precisament, que permeten consolidar una certa estabilitat pol\u00EDtica despr\u00E9s que les eleccions de l&amp;#039;any 2006 van servir per acabar amb la guerra. &amp;quot;El dest\u00ED del Congo -explica un dels observadors sud-africans presents a Kinshasa- interessa a tot el continent. Si la guerra torna a comen\u00E7ar, els nostres pa\u00EFsos tamb\u00E9 en pagaran les conseq\u00FC\u00E8ncies&amp;quot;. El fet, per\u00F2, que Kabila i el seu principal opositor no es parlin \u00E9s un signe eloq\u00FCent de l&amp;#039;alarmant divisi\u00F3 profunda que hi ha entre els diversos Congos, on els antics odis es poden tornar a encendre en qualsevol moment, i on a Kabila encara se&amp;#039;l coneix com &amp;quot;el ruand\u00E8s&amp;quot;. "^^<http://www.w3.org/2001/XMLSchema#string>
<http://www.ara.cat/cronica/recompte-tensa-Congo_0_605939452.html>